
Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE SPAŢIALĂ
Nr.U92008-002816/26.06.2008
R E F E R A T
privind aprobarea Planului Urbanistic de Detaliu „Supraetajare imobil garsoniere”, str. Polona, nr. 19, Timişoara.

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

           Având în vedere solicitarea înregistrată cu nr. U92008-002816/18.04.2008, privind aprobarea Planului Urbanistic de Detaliu „Supraetajare imobil garsoniere”, str. Polona, nr. 19, Timisoara;


Având în vedere cerinţele Certificatului de Urbanism nr. 4175 din 24.07.2006, prelungit pana la data de 23.07.2008;

Având în vedere Avizul FAVORABIL nr. 07.2/PV-14.11.2007 al Comisiei Tehnice de Amenajare a Teritoriului şi de Urbanism;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Supraetajare imobil garsoniere”, str. Polona, nr. 19, Timisoara.
Planul Urbanistic de Detaliu „Supraetajare imobil garsoniere”, str. Polona, nr. 19, Timisoara, este elaborat de proiectantul SC ARHICONS SRL, proiect nr. 06/2006, la cererea beneficiarului SC ECLISSIS SRL.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Conform PUG aprobat prin HCL 157/2002 si prelungit cu HCL 139/2007, terenul studiat este cuprins în UTR 57, zonă destinată pentru locuinţe si funcţiuni complementare locuinţei in regim mai mare de S+P+2E.
Terenul studiat în cadrul Planului Urbanistic de Detaliu „Supraetajare imobil garsoniere”, str. Polona, nr. 19, Timisoara, este situat în intravilanul municipiului Timişoara, în partea de sud – vest a orasului, in cartier Freidorf, peste drum de Fabrica de Zahar.
Prin prezentul Plan Urbanistic de Detaliu „Supraetajare imobil garsoniere”, str. Polona, nr. 19, Timisoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul studiat, în suprafata totala de 1332 mp, este înscris în C.F. nr. 2746, nr. cadastrale 1057-1063/34-36, 1064-1071, 1076/1-2/2/1/5; 1057-1063/34-36, 1064-1071, 1076/1-2/2/1/1/1/2, teren  intravilan cu camin 400 locuri, fiind proprietatea  beneficiarului SC ECLISSIS SRL.
Pe terenul studiat se află amplasat in momentul de faţă, un imobil cu destinatia de locuinte colective in regim P+4E si se afla in lucrari de reabilitare conform Autorizatiei de Construire nr. 741/21.03.2007. Imobilul se afla situat intr-un complex de camine sociale care au ramas cu aceeasi functiune de locuinte sociale.
Prin prezenta documentaţie se propune supraetajarea imobilului existent cu destinatia de locuinte colective de tip social ( garsoniere ) in regim P+4E, rezultand  imobil cu destinatia locuinte colective in regim P+5E, creiondu-se astfel un numar a 26 noi garsoniere. 
Accesul auto pentru parcajele din incinta parcelei (cu posibilitate de întoarcere pe parcela) se va face conform avizului Comisiei de Circulaţie nr. TH2008-001792/13.03.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. pentru locuinte sociale.
Indicii propuşi prin documentaţie sunt:

POT max = 45 %

CUT max=  3
Regim de inaltime max. P+5E 

Spatii verzi conform reglementarilor in vigoare
Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planul Urbanistic de Detaliu ,,Supraetajare imobil garsoniere”, str. Polona, nr. 19, Timisoara, se va integra în Planul Urbanistic General al Municipiului Timişoara şi va avea o valabilitate de 10 ani.

